L’arquitecte sense atributs, 4_ L’actor britànic -\n← L’arquitecte sense atributs, 3_ Janus a Barcelona.\nTalents laterals →\nL’arquitecte sense atributs, 4_ L’actor britànic\nPosted on 2018/09/08 by jparquitecte\nSir Anthony Burgess definia la seva llengua materna com una barreja entre alemany i francès(1). Un dels exemples que explica millor les rèmores històriques que això comporta és la família de paraules referides al món de la interpretació. La professió d’actor en anglès es coneix per la seva accepció llatina: actor. Per a definir la seva tasca no solen parlar d’actuació (to act), sinó d’interpretació (to play). Per tant, quan es refereixen als actors en el context d’una obra de teatre passen a ser intèrprets (players). Aquesta explicació va ser narrada pel gran (i resignat) Lluís Homar per a dir que els actors britànics eren, i són, estructuralment millor que els actors espanyols. Mentre que uns parlen de fingir els altres parlen de posar-se el personatge i passar-lo pel filtre de la pròpia personalitat. Entre els dos verbs que defineixen el mateix hi ha un abisme. És així com s’entenen interpretacions com les de la Royal Shakespeare Company, però també com el cinema més comercial es pot veure enriquit per aquests personatges que, gairebé hieràtics, interioritzen un torrent d’emocions que només surt amb comptagotes. Aquests personatges que implosionen i actuen cap a dins interpretats per actors d’alta escola com Christian Bale, Scarlett Johansson, Tom Hardy, Cate Blanchett, Ryan Gosling, Kate Winslet (o Cassey Affleck o Amy Adams o Colin Firth o Tilda Swinton. No acabaria.) Desenes d’ells, fins a l’extrem que la qualitat de les pel·lícules de Hollywood la donen no tant les interpretacions que aquests personatges ens van llegant regularment, sinó una plantilla d’excel·lents actors secundaris gairebé anònims virtualment inesgotable.\nSi a l’entrega anterior hem convingut que els edificis són persones(2) en aquesta parlarem de com la interpretació proposada per aquestes persones pot anar-se depurant gradualment fins arribar al grau d’abstracció proposat pels actors britànics.\nReprenguem la figura de Raimon Duran Reynals. Hem deixat l’arquitecte just a l’inici de la Guerra Civil construint dos cops el mateix edifici en sengles versions moderna i neobrunelleschiana. Vindrà la derrota de les llibertats, els anys foscos, l’estraperlo. El nostre home serà l’arquitecte dels advenedissos que suporten la dictaduda(3), pels que tirarà majorment per la banda neobrunellesquiana sense que la seva arquitectura perdi interès. L’arquitecte, però, impulsat pel seu enorme volum d’obra, tampoc perdrà ni la il·lusió ni les ganes d’expressar-se. Però Duran no és un revolucionari. Duran és un arquitecte de cambra que es deu als seus clients sense cap mena de voluntat teòrica. Per ell la professió és construir edifici rere edifici(4).\nRaimon Duran Reynals, habitatge a La Fosca, 1945. Foto: Quaderns.\nHi haurà algun moment de la seva vida en que aquesta actitud el comença a fer estar de tornada de tot. La seva arquitectura comença a depurar-se, a tornar-se tersa, a despullar-se d’elements superflus fins arribar a les seves darreres obres: façanes llises, finestres. Res més. Duran ha aconseguit el grau de significança màxim dient-ho gairebé tot sense que sembli que faci gairebé res. La seva no és exactament una actitud moderna. Com Adolf Loos abans que ell, Duran té clares les seves arrels, la manera en que és capaç de ser més eficaç. I es va tornant cada cop més efectiu, més sintètic, igual o més expressiu que sempre.\nDuran ens enfronta amb un qüestionament radical del que vol dir l’actitud moderna, aquesta que suposadament parteix sempre de zero adequant contextos amb mitjans i finalitats. Ell fa exactament el contrari. Duran mai parteix de zero(6), sinó que ho fa amb una motxilla ben carregada d’intencions i bagatges que va condensant cada cop més amb menys fins arribar a la pura proporció i al gest mínim i a una contenció tan cap a dins que no necessita ni explicar-se.\nRaimon Duran Reynals, habitatges al Paral·lel, Barcelona. 1962. Foto: Quaderns.\nUn dels seus últims projectes és la casa Muntadas, ubicada al carrer Saragossa més amunt i a l’altra banda de la casa Tàpies de Coderch. L’encàrrec és prou singular: habitatges-taller per artistes. Duran s’hi enfrontarà valorant els metres cúbics per sobre dels metres quadrats: contenidors de dues alçades expressats per finestres gairebé quadrades obertes sobre un mur revocat. Dues fileres paral·leles de finestres de bona mida amb unes fusteries meravellosament dissenyades. Res més. La mesura de les proporcions de la façana, la comparació amb els edificis veïns (un de contemporani a l’esquerra, un de més modern a la dreta), els ritmes, tot és a l’abast de qui ho vulgui veure: Duran Reynals(7), que ja havia aconseguit expressar els mecanismes de l’abstracció del projecte, s’ha convertit, per fi, en L’Arquitecte Sense Atributs.\nRaimon Duran Reynals, Casa Muntadas, 1952. Foto: Jaume Prat\nJosé Antonio Coderch, Casa Tàpies, 1963. Foto: Jaume Prat\nRaimon Duran Reynals, Casa Muntadas, 1952. Planta dels habitatges.\n(1) que en el seu recorregut mental el deixava parlant aquests dos idiomes automàticament. I qui deia francès deia castellà o italià, i qui deia alemany deia alguna llengua eslava, i qui deia això deia rus… tenint en compte que el senyor parlava vint idiomes diferents o així mes dos o tres que es va inventar(5) igual tenia raó.\n(2) Màscares. Recordem: persona és la màscara que els actors grecs es posaven per interpretar, una màscara que amplifica la veu i mostra tan sols una emoció cada vegada.\n(3) Inclòs (o sobretot) el més cèlebre i execrable d’ells: Julio Muñoz Ramonet, de qui el seu germà Eudald serà, recordem, el seu advocat. Duran construirà per a Muñoz Ramonet la interessant torre d’oficines adjacent al Palau Robert, allà a la part alta del Passeig de Gràcia, ara seu de noséquina conselleria per callar, imagino, noséquines boques.\n(4) Un exemple sobre la qualitat de l’obra d’aquest arquitecte. El seu trajecte vital el portarà a construir bastantes obres al petit i culturalment molt rellevant municipi de Sant Joan de les Abadesses, al Ripollès: una colònia obrera completa, diversos edificis d’habitatges, un parell d’edificis institucionals, cases, escoles, una nau industrial. La totalitat de la seva obra a Sant Joan està catalogada.\n(5) Les diverses tribus que surten a l’adaptació cinematogràfica de La Guerre du Feu (1982), la famosa pel·lícula que va consagrar Jean-Jacques Annaud, parlen idiomes inventats per Burgess: sistemes lingüístics sencers i coherents creats pràcticament des de zero. És el tret més apassionant de tota la pel·lícula, malgrat estigui fet per absorbir-lo i no fixar-s’hi.\n(6) Tampoc ho fan Le Corbusier ni Mies ni Wright ni cap dels suposadament moderns. Però aquesta ja és una altra història.\n(7) Un dels arquitectes. Recordem que aquí en Duran és una mena de mèdium que en representa d’altres a altres països i èpoques. Aquí Duran, a part de ser un magnífic arquitecte, representa una actitud.\nThis entry was posted in Coderch, crítica, Duran Reynals, Uncategorized and tagged Coderch, crítica, Duran Reynals. Bookmark the permalink.


Mundial Rússia 2018 09/07/2018\nRobert Martínez vol seguir allargant el seu somriure al Mundial de Rússia. REUTERS\nBarcelonaMés de 3.500 quilòmetres separen la ciutat russa de Sant Petersburg de la petita localitat catalana de Balaguer. Avui, aquestes dues poblacions que no tenen res a veure estaran unides per seguir el destí d’un entrenador de futbol: Robert Martínez. Nascut a la capital de la Noguera fa 44 anys, el tècnic està escrivint les pàgines de la història de la generació d’or del futbol belga que dirigeix juntament amb Thierry Henry. Aquest vespre (20 hores, Telecinco) un català i un francès volen dur la selecció de Bèlgica a derrotar França i plantar-se, per primer cop, a la final d’un Mundial.\nMundial 2018 Bèlgica robert martínez França


Torrefarrera s’estrena a la “Volta” amb l’arribada d’una etapa\nEl municipi lleidatà veurà per primera vegada l’arribada dels ciclistes de la ronda catalana\nPer primera vegada a la seva història, la Volta Ciclista a Catalunya finalitzarà una de les seves etapes al municipi lleidatà de Torrefarrera, gràcies a l’acord entre l’ajuntament torrefarrerí, la Diputació de Lleida i el comitè organitzador de la “Volta” Ciclista a Catalunya.\nLa 98ena edició de la cursa, que reunirà els millors equips i ciclistes del món, tindrà lloc del 19 al 25 de març de 2018.\nTorrefarrera gaudirà del millor ciclisme mundial en la propera edició de la “Volta” Ciclista a Catalunya, ja que serà l’escenari de l’arribada de la penúltima etapa de la 98ena edició de la ronda catalana.\nLa meta de la sisena etapa s’ubicarà en el Parc Empresarial d’aquest municipi del Segrià, que d’aquesta manera s’estrena com a final d’etapa a la “Volta” Ciclista a Catalunya. L’alcalde de Torrefarrera, Jordi Latorre, ha manifestat que “gràcies a la projecció pública de la “Volta”, el nostre municipi, i en especial el Parc Empresarial, tindran una gran oportunitat per donar-se a conèixer”.\nTambé ha destacat que “l’esdeveniment ciclista serà molt ben acollit per tots els veïns i veïnes ja que a Torrefarrera gaudim d’un teixit d’entitats esportives molt dinàmic que s’implica i gaudeix de tots els esdeveniments esportius que s’organitzen a la localitat”.\nPer la seva banda, Rubèn Peris, director general de la “Volta” Ciclista a Catalunya, s’ha felicitat per l’arribada d’un nou municipi a la centenària història de la cursa. “Sempre és una satisfacció que nous municipis descobreixin el millor ciclisme de la mà de la “Volta”, i volem agrair l’aposta de Torrefarrera i de la Diputació de Lleida pel ciclisme d’elit”.\nLa 98ena edició de la “Volta” Ciclista a Catalunya se celebrarà del 19 al 25 de març de 2018, amb sortida a Calella i arribada a Barcelona. Any rere any, la “Volta”, que forma part del calendari UCI WorldTour congrega, els millors ciclistes i equips del món.


Durant aquest període, el nadó va perfeccionant les seves habilitats i prova els senyals físiques que indiquen que està a punt per a aquesta segona etapa\nEs porta a la boca tot el que tingui al seu abast (amb la teva ajuda).\nComença a beure en tassa o got.\nAgafa les joguines i els passa d'una mà a una altra.\nÉs capaç de quedar-se assegut sense ajuda.\nComença a balbucejar.\nJust perquè està creixent de manera accelerada i vol explorar tot al seu voltant, és important que t'asseguris que rebi tots els aliments per al seu sa creixement i desenvolupament.\nSabies que als 6 mesos de vida s'haurà duplicat el seu pes de naixement i l' any ho triplicarà?\nAl mateix temps, la capacitat del seu estómac augmenta de 10 a 20 ml en néixer uns 200 ml quan compleixi un any.Increïble, però cert.\nPer això i perquè el seu organisme requereix una major quantitat de nodriments, va necessitant majors porcions d'aliment, en aquesta etapa la porció és equivalent a mitja tassa.\nTambé és el millor moment per ajudar a establir hàbits d'alimentació que li serviran per a tota la vida.\nDe tu depèn que adquireixi el gust pel menjar saludable.\nAquest període d'alimentació complementària és una finestra d'oportunitats perquè el teu bebè vagi coneixent i acceptant nous aliments. Recorda que familiaritzar-se amb diferents ingredients l'ajudarà a tenir una dieta més variada i de millor qualitat en el futur.\nLa mare: recorda que és important donar-li de menjar amb una cullera per afavorir la seva coordinació i moviment bucal, ja que aprendrà a anticipar l'arribada del mos. A més desenvolupar la seva habilitat per menjar promou el bon desenvolupament del seu llenguatge.\nEt recomanem que comencis a incloure en la seva dieta les farinetes i sucs és la segona etapa que estan formulats especialment per a nadons d'aquesta edat perquè:\nÉs la porció adequada mitja tassa per aquesta etapa del desenvolupament del teu bebè.\nEstà fortificada amb vitamines i minerals, en particular amb ferro per ajudar a optimitzar el seu desenvolupament mental.\nInclouen àpats complets: combinacions de fruites, vegetals i iogurts adequats perquè tinguin una dieta variada.\nseva textura és més espessa que a la primera etapa que el que ajuda a seguir desenvolupant la seva habilitat per menjar.


"ARTQUÍMIA", llavor feta de coratge i il·lusió. Creix en hàbitats acollidors i rics en diversitat.: Muralmob per la llengua , 23 d'abril 2012\nLa Plataforma per la Llengua i les 23 entitats integrades en la xarxa d’associacions per la llengua continuen plantejant, com cada any, noves maneres de celebrar la diada de Sant Jordi sota el lema “El català, llengua comuna”. Enguany, s’ha confirmat que la plaça dels Àngels serà l’escenari el pròxim 23 d’abril de la celebració del primer Muralmob per la llengua. Aquesta activitat reunirà centenars de persones que crearan entre totes un missatge a la mateixa plaça.\nMés informació : Escriu-nos el teu desig pel català\nArtquímia no hi faltarà : El català, llengua comuna


Rodó de carn - Coopecarn\nExquisit rodó de carn que s'esdevendrà el protagonista de la teva taula. Fàcil de cuinar i ideal per delectar als teus convidats. Tots gaudiran d'aquesta combinació selecta de carns, verdures i espècies.\nPreparat de carn: carn de vacú (54%), carn i cansalada de porc (23%), aigua, proteïna de soja, sal, panses (0,7), pinyons (0,4), prunes (conservador E-202 i oli de girasol), porro, espècies (pebre, all, api), aroma, dextrosa, antioxidants (E-301 y E-331) o conse5rvador (E-221) (sulfito).\nIngredients de cobertura: prunes (conservador E-202 i oli de girasol), orellanes (albercoc, conservador E-220 i sulfits) i espècies.


Criteris – Pont Solidari\nDonants: Amb l’objectiu d’agilitar les gestions i evitar equívocs, demanem als nostres donants la màxima precisió quant al material que ofereixen (unitats, mesures, estat de conservació, fotografies, etc.). Així mateix, també els sol·licitem informació puntual en cas que decideixin retirar o modificar l’oferta. En aquest sentit, els recordem que les entitats socials receptores disposen d’escassos mitjans i sovint fan un esforç econòmic i logístic important per tal de poder recollir els materials, raó per la qual qualsevol canvi en la donació els pot causar perjudicis.\nReceptors: Prioritzem les entitats no governamentals que realitzen una tasca social sense ànim de lucre i es regeixen pel codi ètic de les ONGs de Catalunya. Això no obstant, també distribuïm materials a organitzacion públiques (escoles, etc) sempre i quan no hi hagi entitats social que els demanin, i excepcionalment podem distribuir-ne a altres iniciatives privades si no hi ha més demanda. No s’accepten demandes de partits polítics.\nPont Solidari es reserva el dret de no acceptar peticions d’entitats que repetidament han incomplert els seus compromisos de recollida o no compleixen els criteris esmentats en el punt 1.\nAdjudicació: Pont Solidari adjudica els materials per ordre de petició de les entitats però també es valoren altres criteris com la proximitat geogràfica, tamany de l’entitat, si ha rebut ja molt material darrerament, etc. Pont Solidari demanarà informació de les entitats receptores a fi de conèixer bé quina tasca realitzen.\nTransport: Les entitats receptores es fan càrrec d’anar a buscar el material que se’ls ha adjudicat i es comprometen a anar-hi el dia indicat i seguint les recomanacions que se’ls indicaran. En cas que, per qualsevol motiu, l’entitat receptora no pugui recollir el material, avisarà a Pont Solidari amb antel·lació per tal que altres associacions puguin aprofitar els materials.\nLes entitats receptores notificaran a Pont Solidari quin material han recollit finalment i enviaran fotos que mostrin el material sent utilitzat.\nÉs responsabilitat de l’entitat receptora fer un seguiment de la seva demanda i consultar els dubtes que li sorgeixin amb el Pont Solidari.\nBanc de Recursos no es fa responsable de les falles que puguin tenir posteriorment els materials subministrats a través del servei de Pont Solidari.\nÉs responsabilitat de l’entitat receptora tenir una assegurança de responsabilitat civil de les persones que van a recollir els materials per preveure la cobertura en cas d’accidents durant la recollida.


MIQUI CLOWN - Contractació directa i online\nMiqui Clown, un pallasso que conserva la tradició del pallasso de circ combinant l'humor amb la màgia i la música en directe tocant tot tipus d'instruments musicals com escallots, picarols, guants musicals, ampolles ... Rialles assegurades per a tota la família, des del més petit fins als avis.\nVintage Veure preu Veure preu\nVINTAGE és un recull d'algunes de les millors entrades de pallassos tradicionals de circ. Un espectacle per donar a conèixer i recuperar l'art de fer riure d'una manera sana i divertida on pugui passar-ho bé des de. Durant una hora ús traslladem a la pista del circ per gaudir de la rialla sana, de la música en directe amb instruments insòlits, del bon humor i la felicitat dels pallassos d'ahir, d'avui i de sempre.\nAnimació infantil, Circ, Pallassos, Mags infantils


Des de la regidoria d’Economia i Hisenda s’informa que el dilluns, 12 de setembre de 2016, comença el període de pagament del Impost de Béns Immobles Rústics, Impost d'Activitats Econòmiques i Taxa per Recollida de Fem d'Activitats Econòmiques que finalitzarà el 14 de novembre de 2016.\nEl pagament dels rebuts no domiciliats podrà fer-se:\n1.- En l'oficina municipal de Recaptació, en efectiu o amb targeta de crèdit o dèbit.\n2.- Si es disposa de les cartes de pagament, en les entitats bancàries següents: BANKIA, LA CAIXA, CAJAMAR, BBVA, i SABADELLCAM,\n3.- Des de la web municipal www.alzira.es - PAGAMENT DE TRIBUTS.\nEls contribuents que no reben les cartes de pagament podran sol·licitar-les per correu electrònic (voluntaria@alzira.es) o en l'oficina municipal de recaptació. Si es disposa de certificat digital o DNI electrònic o es registra per mitjà d’usuari i contrasenya podran imprimir-les des de la web municipal www.alzira.es – Portal de la ciutadania – Tributs i Recaptació - Els meus rebuts en voluntària.\nLes persones interessades a domiciliar el pagament d'este tribut, podran sol·licitar-ho directament en l'oficina de recaptació voluntària, presentant la llibreta o compte corrent, o sol·licitant per correu electrònic a voluntaria@alzira.es l'imprés de domiciliació. També podrà tramitar-se des de la web municipal www.alzira.es si es disposa de certificat digital o DNIe o es registra per mitjà d’usuari i contrasenya.\nEl termini màxim per a domiciliar finalitza el 10 d’octubre de 2016. Si es tramita la domiciliació abans del 10 d’octubre, produirà efecte per a este període de pagament. Si es tramita fòra d’este període, la domiciliació produirà efecte a partir de 2017.\nEls rebuts domiciliats es carregaran en compte el dia 2 de novembre de 2016.\nPer a qualsevol dubte o informació sobre els tributs o sobre el pagament d’estos, els interessats podran dirigir-se als departaments següents:\nPLUSVÀLUES: 96 240 04 50 (Ext.: 218) - plusvalia@alzira.es\nIAE I FEM D'ACTIVITATS (Cadastre): 96 245 92 52 – cadastre@alzira.es


Comunicació » accés obert - Blog de la Biblioteca de Comunicació UAB\nPosts Tagged ‘accés obert’\nOn podem dipositar les dades de recerca?\nPosted in Recerca on maig 23rd, 2016 by Monica – Be the first to comment\nEl Servei de Biblioteques UAB ha elaborat una taula comparativa dels principals repositoris multidisciplinars que permeten dipositar dades de recerca en accés obert.\nLa taula serà de gran interès per a tots aquells grups i centres de recerca que generin dades primàries i es plantegin posar-les en obert. La podeu consultar en català, castellà i anglès.\nEl programa Horitzó 2020 de la Unió Europea inclou una iniciativa pilot per fer possible l’accés en obert a les dades de recerca resultants de projectes finançats per aquest programa, l’anomenat Pilot on Open Research Data in Horizon 2020. Aquí en teniu més informació.\nImatge: “Binary code”. Autor: Christiaan Colen. Font\nVídeo: ¿Sabes qué es el Acceso Abierto?\nPosted in Recerca, Recomanem on març 3rd, 2016 by Monica – Be the first to comment\nLa FECYT ha publicat un vídeo divulgatiu en el qual el finalista del concurs de monòlegs científics Famelab España, Aitor Menta, explica de manera molt divertida i entenedora qué és l’accés obert i l’obligatorietat de dipositar en accés obert els resultats de les recerques finançades amb diner públic. No us el perdeu!\nL’accés obert a la UAB: nova pàgina web\nPosted in Recerca on febrer 16th, 2016 by Monica – Be the first to comment\nLa UAB ha publicat una nova versió de la web que integra tota la informació relativa a l’Accés Obert: http://www.uab.cat/open-access/\nMalgrat que l’actualització s’ha fet des del Servei de Biblioteques, la web està allotjada a l’apartat “Investigar” (Investigar → Eines i Suport a la recerca) de la web de la UAB, d’acord amb la rellevància de l’accés obert per a la difusió científica.\nLa web de l’accés obert s’ha redissenyat per:\nIntegrar en un sol lloc les múltiples pàgines amb informació sobre l’accés obert\nFer més entenedor el procés de dipositar en obert (compliment de mandats, procediment, llicències Creative Commons, etc.)\nPosicionar la pàgina en els buscadors\nOrientar-la principalment a la producció científica, atesa la importancia de la difusió en obert de la recerca finançada amb fons públics\nPoder il·lustrar l’activitat del repositori DDD a través d’una map de descàrregues, que s’actualitza a diari\nSeguir l’activitat de les col·leccions especifiques de centres i grups de recerca\nReforçar el DDD com a repositori de la UAB i instrument de difusió internacional de la recerca\nEl Servei de Biblioteques també ha publicat un fullet en el qual explica breument els beneficis per a grups i centres de recerca de lliurar al DDD la seva producció científica.\nNotícia original publicada a la web del Servei de Biblioteques UAB\nDiapositives del taller de Wiley per a autors\nPosted in Formació, Recerca on desembre 2nd, 2015 by Monica – Be the first to comment\nEl passat 25 de novembre la Facultat de Biociències UAB va acollir un taller de Wiley adreçat a investigadors interessats en publicar articles i llibres d’impacte, organitzat pel Servei de Biblioteques. Els representants de Wiley que van impartir la formació han autoritzat la publicació de les diapositives que van utilitzar durant el taller al Dipòsit Digital de Documents de la UAB (DDD).\nTrobareu la presentació, en PDF, aquí:\nWriting great papers in high impact journals: an introduction for researchers\nConté les parts:\nWriting great papers in high impact journals : an introduction for researchers\nOpen access : what are my options\nHow to publish a book : introduction for researchers\nImatge: logo de l’editorial Wiley. Font\nAccés obert??? Te l’expliquem amb infografies\nPosted in Recerca on octubre 21st, 2015 by Monica – Be the first to comment\nAmb motiu de la celebració a tot el món de la Setmana de l’Accés Obert (19-25 d’octubre de 2015), us volem presentar una col·lecció d’infografies que expliquen de manera molt entenedora els conceptes clau relacionats amb l’accés obert.\n• Versions dels articles científics i accés obert\n• Com acomplir amb els mandats d’accés obert\n• Conserva els teus drets d’autor davant les editorials\n• Beneficis de publicar en els repositoris institucionals\nLes infografies han estat elaborades pel Grup de Treball d’Accés Obert de la Red de Bibliotecas Universitarias (REBIUN) amb l’objectiu de promoure l’accés obert i el compliment dels mandats acadèmics entre els investigadors.\nPodeu trobar-les en el Dipòsit Digital de Documents de la UAB (DDD): http://ddd.uab.cat/record/141309, en dues versions: castellana i catalana.\nMés informació d’interès a la pàgina web d’accés obert de la UAB: http://www.uab.cat/open-access\nAquesta notícia és una adaptació de la notícia publicada originalment a la web del Servei de Biblioteques UAB el 20 d’octubre de 2015\nTallers d’Elsevier i Wiley per a investigadors\nPosted in Recerca on octubre 15th, 2015 by Monica – 1 Comment\nEntre els mesos d’octubre i desembre de 2015, el Servei de Biblioteques de la UAB ha organitzat una sèrie de tallers adreçats a tots els investigadors, professors i doctorands de la nostra Universitat. Alguns d’aquests workshops seran impartits per representants de dues de les editorials més prestigioses dins de l’àmbit de la recerca: Elsevier i Wiley. Es tractaran temes relacionats amb la publicació en revistes d’impacte o l’accés obert a la recerca.\nEl calendari de tallers és el següent:\nELSEVIER AUTHOR’S WORKSHOP\nData: Dijous 22 d’octubre de 2015, a les 11 h. Facultat de Biociències. Sala de Graus\nPer assistir al taller és imprescindible realitzar la Inscripció al taller d’Elsevier\nWILEY AUTHOR’S WORKSHOP\nData: Dimecres 25 de novembre de 2015, a les 11 h. Facultat de Biociències. Sala de Graus\nPer assistir al taller és imprescindible realitzar la Inscripció al taller de Wiley\nPRODUCCIÓ CIENTÍFICA: LA VISIBILITAT DE LA RECERCA\nData: Desembre de 2015\nLes biblioteques de la UAB ofereixen sessions de formació sobre “Producció científica: la visibilitat de la recerca”, on es tracten aspectes relacionats amb l’Accés Obert: introducció, marc legal, vies de publicació en obert, les llicències Creative Commons i el Dipòsit Digital de Documents de la UAB.\nTots els professors, investigadors o doctorands que estiguin interessats en aquest taller poden contactar amb la seva biblioteca de referència per sol·licitar una sessió.\nLa UAB crea un web sobre propietat intel·lectual i accés obert\nPosted in Recerca, Recomanem on octubre 7th, 2015 by Monica – Be the first to comment\nNombroses tasques relacionades amb la docència i la recerca estan lligades a aspectes legals relacionats amb la propietat intel·lectual i l’accés obert. La UAB ha posat en marxa una nova pàgina web amb informació sobre aquests temes a diposició de tota la comunitat universitària.\nEl web Propietat Intel·lectual i Accés Obert està pensat per ajudar a resoldre qualsevol dubte sobre elaboració i publicació de materials docents, publicació de la producció científica al DDD, publicar en obert els documents finals dels projectes finançats, publicar en obert dades primàries de recerca, registre i publicació de la tesi doctoral, condicions d’ús i accés als recursos digitals (llicències), llicències d’accés obert (Creative Commons) o publicació d’articles i llibres al Servei de Publicacions.\nAdreçat als membres de la comunitat universitària de la UAB, preferentment personal docent i investigador i investigadors en formació (PDI), el suport és ofert per diferents àmbits de la universitat: Àrea de Planificació de Sistemes d’Informació, Escola de Doctorat, Gabinet Jurídic, Àrea de Gestió de la Recerca, Servei de Biblioteques i Servei de Publicacions.\nAquest nou web conté un recull de preguntes més freqüents (PMF) que aporten informació en matèria de propietat intel·lectual i accés obert, de caràcter orientatiu i sense que es puguin considerar, en cap cas, assessorament jurídic per part de la UAB.\nHi ha tres maneres de cercar informació de diferents temàtiques relacionades amb la propietat intel·lectual i l’accés obert: cercar, en català, les paraules que defineixen la vostra pregunta directament a la casella de cerca; navegar per les carpetes temàtiques de la pàgina principal; i, si finalment no es troba informació sobre la consulta en qüestió, pot formular-se’n una de nova a través del formulari que hi ha al final de la pàgina. Inicialment les cerques i consultes es poden fer en català. Tanmateix, es podran fer arribar consultes en castellà o anglès directament al formulari.\nA més, al nou web es pot consultar el marc legal estatal, comunitari, tractats internacionals i normatives de la pròpia UAB.\nFont de la informació: Notícies del Servei de Biblioteques\nParticipeu a la Setmana de l’Accés Obert! #oaweekUAB\nPosted in Recerca on octubre 15th, 2014 by Monica – Be the first to comment\nPresentació a la Biblioteca: L’Accés Obert i com publicar al Dipòsit Digital de Documents de la UAB\nLes biblioteques de la Universitat Autònoma de Barcelona organitzen una campanya de difusió de l’Accés Obert a la producció científica , adreçada als investigadors, en el marc de la International Open Access Week (20-26 d’octubre de 2014). Durant una setmana hi haurà un seguit de presentacions en cadascuna de les biblioteques de la universitat a càrrec de l’equip de bibliotecaris de Suport a la docència i la recerca.\nEl principal objectiu de la presentació, Producció científica: la visibilitat de la recerca, és explicar com la UAB, a través del Servei de Biblioteques, dóna suport a l’accés obert. Se centrarà en el Dipòsit Digital de Documents de la UAB (DDD) i les diferents vies existents per publicar-hi, ja sigui a títol individual o com a grup de recerca. També es parlarà de quins beneficis comporta l’accés obert i de quin és el seu marc legal i les convocatòries de finançament a nivell nacional (Ley de la Ciencia, Plan Nacional…) i europeu (Horizon 2020…), i es donaran una sèrie de recomanacions pràctiques per als investigadors.\nLa presentació a la Biblioteca de Comunicació i Hemeroteca General es farà el dimecres 22 d’octubre, de les 12 a les 13.30 h, a la Sala de Formació d’Usuaris de la Biblioteca. Inscripció\nConsulteu el calendari de totes les presentacions programades a les biblioteques de la UAB a la web d’accés obert de la UAB.\nSetmana Internacional de l’Accés Obert, 21-27 d’octubre\nPosted in Recerca on octubre 21st, 2013 by Monica – Be the first to comment\nAquesta setmana se celebra a tot el món la International Open Access Week, una iniciativa anual per promoure l’accés obert (AO) al món acadèmic i de la recerca.\nDes d’avui fins a diumenge nombroses institucions han programat presentacions, seminaris, tallers i debats per explicar en què consisteix l’accés obert a la producció científica i quins són els seus beneficis. Podeu veure el calendari d’actes (i molta altra informació interessant) a la pàgina web oficial: http://www.openaccessweek.org/.\nL’organització d’aquest esdeveniment correspon a SPARC, the Scholarly Publishing & Academic Resources Coalition, una aliança de biblioteques universitàries i de recerca.\nEl grup de recerca Acceso abierto a la ciencia ha recopilat els actes que es fan a l’estat espanyol; podeu veure’ls al seu portal: http://www.accesoabierto.net/es/agenda-de-la-semana-del-acceso-abierto-2013-en-espana.\nUs recomanem que llegiu la notícia que va redactar el Servei de Biblioteques de la UAB amb motiu de l’Open Access Week fa dos anys, en la qual trobareu enllaços a directoris i portals de revistes d’accés obert. D’aquesta mateixa notícia treiem aquesta definició:\n“L’accés obert a la producció científica a través d’internet permet el lliure accés a la informació sense restriccions econòmiques ni de copyright. Els investigadors poden publicar directament en revistes d’accés obert o bé dipositar la seva producció en dipòsits temàtics o institucionals. D’aquesta manera s’aconsegueix més visibilitat i es rendibilitza la inversió feta en recerca per part de les institucions.”\nI què fem a la UAB per promoure l’accés obert?\nL’any 2006 el Servei de Biblioteques va posar en marxa el DDD, Dipòsit Digital de Documents, per recopilar, gestionar, difondre i preservar la producció científica, docent i institucional de la UAB.\nEl DDD és un repositori d’accés lliure (és a dir, tothom pot accedir als seus registres i metadades), i la majoria dels seus continguts són d’accés obert (tothom els pot consultar). Hi ha una sèrie de documents d’accés restringit (consultables només dins del campus de la UAB), però són una minoria.\nL’any 2012, la UAB va apostar definitivament per l’AO i va aprovar una Política institucional d’accés obert.\nAquest mandat reconeix el DDD com a dipòsit institucional de la universitat i estableix que el personal docent i investigador de la UAB ha de dipositar-hi les seves publicacions acadèmiques i científiques (llibres, articles, conferències…), en un termini no superior a sis mesos des de la seva publicació. Els alumnes han de dipositar-hi les seves tesis doctorals, treballs de doctorat, treballs de màster i treballs de fi de carrera.\nDins de la pàgina web del Servei de Biblioteques, trobareu l’apartat Com publicar en accés obert, adreçat a professors i investigadors, amb explicacions, consells i normatives. També trobareu aquesta informació a la web SAAR. Suport a l’acreditació i avaluació de la recerca.\nLey de la Ciencia, la Tecnología y la Innovación de juny de 2011. El seu article 37 (“Difusión en acceso abierto”) obliga a dipositar en repositoris d’accés obert els resultats de totes les investigacions que hagin estat finançades pels Pressupostos Generals de l’Estat, en un termini no superior a dotze mesos des de la seva publicació. Aquest article ha estat un factor determinant a l’hora que les universitats i altres institucions de recerca decidissin impulsar polítiques d’accés obert.\nRecull de les polítiques institucionals d’accés obert de les universitats públiques catalanes\nAlguns dels directoris de revistes d’accés obert més importants del món: DOAJ, SciELO, Redalyc. Recentment s’ha creat un directori de llibres d’accés obert: DOAB.\nAlguns dels editors de revistes d’accés obert més influents: PLoS, Hindawi, BioMed Central\nOATD: Metacercador de tesis doctorals en accés obert\nPosted in Recerca on maig 8th, 2013 by Monica – Be the first to comment\nAquesta setmana s’ha presentat el cercador OATD, Open Access Theses and Dissertations, un nou recurs per localitzar tesis doctorals publicades a tot el món en accés obert.\nAquest cercador recull les metadades de les tesis dipositades en més de 600 universitats, centres d’ensenyament superior i institucions de recerca, entre elles, la UAB (de la qual, en aquest moment, indexa 3.580 tesis). Segons el text de presentació, són més de 1,5 milions les tesis a les quals es pot accedir mitjançant el cercador.\nDarrera d’aquest projecte hi ha un grup de bibliotecaris de diverses universitats nord-americanes.\nAltres recursos on trobar tesis:\nTDX, Tesis Doctorals en Xarxa: repositori cooperatiu que conté, en format digital, tesis doctorals llegides a les universitats de Catalunya i d’altres comunitats autònomes i Andorra. Properament s’hi incorporaran les tesis llegides a la Universitat d’Andorra.\nDialnet-Tesis de universidades: cercador de tesis llegides a les universitats espanyoles.\nTESEO: base de dades del Ministerio de Educación, Cultura y Deporte. Conté informació sobre les tesis llegides a les universitats espanyoles des de 1976.\nProQuest Dissertations and Theses (PQDT): base de dades de tesis, publicades en format electrònic o paper. Segons els seus proveïdors, “es la colección mundial más completa de tesis y tesinas del mundo. Incluye artículos desde el año 1861 hasta la actualidad”. Es tracta d’una base de dades de pagament, a la qual la UAB hi està subscrita: la podeu consultar des de qualsevol ordinador de la Xarxa UAB.\nPQDT Open: cercador de tesis de ProQuest (igual que el recurs anterior), però, en aquest cas, limitat a les tesis que s’han publicat en accés obert. És un recurs gratuït.\nNetworked Digital Library of Theses and Dissertations (NDLTD): aquesta biblioteca digital manté un catàleg col·lectiu de tesis i tesines, amb més d’un milió de registres, tant d’accés obert com d’accés restringit.\nDART-Europe: portal de recerca europeu, que inclou un buscador de tesis en format digital.\nScirus: cercador d’informació científica d’Elsevier. El seu motor permet restringir la cerca a tesis.\nGoogle Scholar: el cercador de literatura científica de Google.


manelzaera: d’agost 2009\nCrec que fa un temps en vaig escriure però, no he trobat l'apunt. La qüestió és que de tant en tant reps invitacions a unir-te a grups que et prometen coses que, si no analitzes prèviament potser te les creus i t'hi uneixes de seguida. Aquestes promeses poden passar per dir-te que si t'uneixes al grup podràs saber qui consulta el teu perfil, o, com en el darrer cas que he conegut, podràs aconseguir un compte premium de Facebook.\nSón grups brossa -spam-, els quals, com passa amb les cadenes -hoax- i el correu brossa, s'aprofiten de les persones per aconseguir, de forma fàcil i gratuïta una font de dades on enviar publicitat o simplement correu brossa.\nEl consell, igual que amb els missatges amb alertes urgents i falses que es van repetint cada cert temps -classificats com hoax- és no fer cas o bé primer esbrinar la veracitat d'allò que se'ns proposa. Després no haureu de penedir-vos de rebre correu que no voleu, per no dir que no haureu de penedir-vos de no rebre correus infectats per aquesta via.\nEscrit per Unknown a 31.8.09 0 comentaris Enllaços que hi fan referència\nLa UOC encetarà aquest curs una prova pilot creant un grup al servei de xarxa social Facebook que funcionarà com un curs virtual i que durarà dos mesos. El curs estarà obert a tota la comunitat de Facebook i tindrà materials UOC amb llicència CC BY. Si té èxit s'estudiarà oferir altres cursos a través de xarxes socials.\nUna experiència interessant que cal viure i analitzar.\nEtiquetes: educació, Facebook, UOC, xarxes socials\nEscrit per Unknown a 31.8.09 1 comentaris Enllaços que hi fan referència\nEscrit per Unknown a 30.8.09 0 comentaris Enllaços que hi fan referència\nUn episodi més de la polèmica -crec que inútil- sobre si calia fer un concert o no a la Llotja del Parc de Tortosa per acomiadar-la abans que quedés tancada després de les reformes que s'hi fan. El PSC demanarà explicacions al ple, i avui es fa una concentració silenciosa. Sembla que tot surt del fotolog Estimo Tortosa, amb una petició del 21 d'agost, la qual ha acabat per generar una campanya a Facebook, amb un grup que té més de 200 adhesions.\nPodem discutir sobre com de dialogant és el govern tortosí però, penso que, d'una banda no es pot plantejar una cosa des del dia 21 d'agost, si no que ha de ser amb més temps, per planificar actes; i de l'altra, penso que extrapolar 200 adhesions a l'opinió de la població i el jovent de Tortosa és arriscat. Si a més sumem l'interès dels partits de l'oposició posicionant-se a favor de la petició quan, si estiguessin governant de ben segur actuarien d'una altra manera, tot plegat sembla una polèmica innecessària, potser fruit de la poca activitat de l'estiu.\nEscrit per Unknown a 29.8.09 2 comentaris Enllaços que hi fan referència\nEtiquetes: Festes Majors, política, Tortosa\nLa Veu de l'Ebre d'aquesta setmana es fa ressò de l'acampada en un lloc no autoritzat, a la barra del Trabucador. Caravanes i tendes de campanya per passar nits i dies. És increïble veure la imatge amb una fila d'acampats sense final visible. No hi ha ningú que faci complir la normativa, i més en un lloc com aquest? Qui ho ha de fer, l'Ajuntament de la Ràpita, Medi Ambient,...? Vergonyós.\nEscrit per Unknown a 29.8.09 0 comentaris Enllaços que hi fan referència\nAvui s'ha publicat l'actualització del sistema operatiu Mac OS X 10.5 Leopard, anomenada Mac OS X Snow Leopard. Aquesta setmana se n'ha parlat a la xarxa i avui era el dia marcat per posar-se a la venda. Val a dir que és una versió menor del sistema operatiu d'Apple, quant a funcionalitats i que potser destaca més per la millora del rendiment -quan el provi ho veuré- i canvis en el comportament d'algunes aplicacions. I un factor destacable, el preu. Una actualització de 29 euros -des de Leopard- per a llicència individual, i de 49 euros si és paquet familiar.\nSegons llegíem a Genbeta, sembla que, per error o per atreure mercat, podeu descobrir que teniu a les mans un Snow Leopard i que no necessiteu Leopard per fer l'actualització, si no que s'instal·la des de zero. Si és així no seria estrany que venguessin moltes còpies. Val a dir que Mac OS X no valida la còpia, amb la qual cosa comprant una llicència individual es pot instal·lar en varis ordinadors -infringint la llicència, és clar-. Jo he comprat la llicència familiar.\nNo és que m'agradi pagar pel programari però, crec que si tens programari privatiu has de ser coherent i pagar les llicències, en la mesura que et sigui possible. En cas contrari, millor cercar alternatives -GNU/Linux, Gimp,...- que no pas optar per la via fàcil de la còpia. Els temps han canviat i d'alternatives sòlides n'hi ha. Mac OS X és un producte que a més em sembla molt interessant i molt ben fet de cara a l'usuari final.\nEscrit per Unknown a 28.8.09 0 comentaris Enllaços que hi fan referència\nEtiquetes: Mac OS X, Snow Leopard\nEscrit per Unknown a 26.8.09 0 comentaris Enllaços que hi fan referència\nBlogger afegeix, com es pot llegir a Blogger Buzz, la possibilitat de mostrar les etiquetes amb què es marquen els apunts del bloc, en forma de núvol. Fins ara això es podia fer modificant el full d'estils de la plantilla del bloc però, no era una forma de presentació que formés part ni dels widgets de Blogger ni de cap de les plantilles que es podien seleccionar dins de l'entorn -calia personalitzar la plantilla o cercar-ne una d'externa-.\nNo és cap novetat en un entorn que utilitza la classificació per etiquetes. El sistema de blocs per excel·lència i que és programari lliure, Wordpress, fa temps que facilita el núvol d'etiquetes. Però, per als usuaris segur que serà una novetat útil.\nEscrit per Unknown a 25.8.09 0 comentaris Enllaços que hi fan referència\nEtiquetes: blogger, etiquetes\nAvui llegia que el ministeri de Sanitat no permetrà baixes a les dones embarassades, tot i ser població de risc en cas de contagi per la grip A (H1N1). Una mestra es queixava que treballant amb crios de 3 anys, era difícil aplicar les instruccions: dur mascareta i evitar petons dels crios. Difícil. Acabes pensant que aquells que prenen decisions sovint les prenen sabent que probablement no els afectaran, per molt que diguin que són conscients de les preocupacions de la gent. No es pot generar alarma, amplificada pels mitjans, i després, quan es tem que creixin els contagis, voler que la gent estigui tranquil·la.\nEtiquetes: educació, embaràs, grip A, grip nova, salut\nDimecres passat es va celebrar el concert de bandes ampostines, dins de les Festes Majors d'Amposta 2009. Al canal de blip.tv de La Lira podem veure i escoltar la intervenció de La Lira. Aquest video és el d'Extreme Make-over, de Johan de Meij, una obra que requereix un esforç important d'interpretació, compensat amb escreix amb els aplaudiments del públic.\nFa un any quan vaig felicitar Octavi pel concert de la Lira em va preguntar a veure quan m'animaria a tornar a tocar. Qui ho havia de dir que pocs mesos després tornaria a l'activitat musical i que aquest any deixaria de ser espectador per passar a ser partícep de la nit!\nEtiquetes: 2009, Festes Majors, La Lira Ampostina, música\nHe creat un àlbum a Flickr sobre les Festes Majors del 2009. Podeu trobar pocs actes. Aquest any hem pogut sortir poc però, alguna cosa hem anat a veure. He de dir que malgrat que he posat imatges dels Vestits de paper, no hi hem anat però, per gentilesa de Miguel Mogarra, he afegit les fotos al mateix àlbum -amb drets restringits, excepcionalment, ja que no són meves-. També he afegit alguna imatge feta amb el mòbil dels cercavila que hem fet La Lira. Tornar a tocar amb la banda m'ha fet reviure els cercavila de Festes, tot un goig i, sobretot una emoció que té el punt més alt el dia del Concert a la Plaça.\nVoldria comentar l'opinió oficial sobre l'èxit de les festes. Sobre el programa m'han sembla unes festes amb més del mateix, amb excés de bous i amb un atractiu baix -per a mi- de les actuacions de nit. No vull dir que s'hagi de canviar el programa de dalt a baix però, hi ha una manca considerable d'atractiu. Em sembla precipitat dir que tot ha estat un èxit i que la gent està satisfeta. Però, ja ho té això la política d'autocomplaure's.\nI ara, després de Festes, pendents de les contraccions...\nEscrit per Unknown a 24.8.09 1 comentaris Enllaços que hi fan referència\nEtiquetes: 2009, Festes Majors\nEscrit per Unknown a 21.8.09 0 comentaris Enllaços que hi fan referència\nPrivalia, BuyVip, Vipcompras, Private Outlet, etc., són clubs privats de compra a la xarxa, botigues en línia només per a usuaris registrats, les quals es caracteritzen per oferir productes de marca per un període relativament curt de temps -p.e. una setmana- i amb un nombre limitat d'unitats, amb uns preus molt rebaixats, que poden ser del 40%, 50% i, segons es pot llegir, fins el 70%, comparant amb el preu d'adquirir-los en una botiga. Els usuaris poden apadrinar altres usuaris i obtenir així beneficis, sovint en forma de bonus descompte. Tots aquests llocs de compra informen els seus usuaris de les campanyes de compra que s'inicien per correu electrònic.\nFins ara he provat Privalia i BuyVip i he de dir que estic satisfet amb el resultat. La compra es rep passades una o dues setmanes després que s'hagi acabat el període de venda del producte. Privalia és una empresa catalana amb 3 anys de vida que està creixent molt i que, sembla que es veu afavorida amb la crisi, pels preus tan baixos que ofereix.\nUn lloc on hi ha un "directori" de clubs de compra com els comentats és Avenida Outlet. Val a dir que outlet potser s'utilitza malament, perquè no sempre es venen productes de temporades anteriors en aquestes botigues. Recentment vaig poder veure una campanya de compra d'ordinadors portàtils i ultraportàtils ben actuals. Però, és una paraula de moda que ara s'utilitza per a tot allò que impliqui preus molt baixos.\nEscrit per Unknown a 20.8.09 0 comentaris Enllaços que hi fan referència\nEtiquetes: consum, outlet, Privalia, rebaixes\nAquesta nit celebrem el concert de bandes ampostines, tradicional per Festes. Comencen els dies de cercavila de La Lira. A gaudir-ne!\nEscrit per Unknown a 19.8.09 0 comentaris Enllaços que hi fan referència\nAvui teníem visita a la llevadora, al CAP d'Amposta, a les 19h. Hem tingut visita quasi a les 20:30h. Una hora i mitja més tard. Sembla que algú pensa que les visites de les embarassades a la llevadora poden durar entre 5 i 10 minuts, i no més de 15 minuts, com és habitual. Allí hi havia una colla de noies amb un estat avançat de gestació, esperant el retard de la visita, i amb la incomoditat que representa estar tant i tant de temps en una sala d'espera com aquella, amb un aire condicionat que no dóna prou per apaivagar la calor.\nAquest no és l'únic servei que disminueix en servei a l'estiu però, és el que hem patit i per això el comento. La gent paga la seguretat social tot l'any, no només entre setembre i juny però, veu que el servei disminueix perquè hi ha gent de vacances -cosa raonable-. I hi ha usuaris dels serveis de salut que requereixen la mateixa atenció, sigui gener o sigui agost.\nFa emprenyar veure-ho i espero que altres persones no hagin de patir aquesta situació en el proper període de vacances -perquè aquest ja està perdut, penso-.\nEscrit per Unknown a 19.8.09 1 comentaris Enllaços que hi fan referència\nEtiquetes: Amposta, embaràs, salut\nHe d'agrair que Gustau m'hagi considerat algú amb opinió d'interès sobre Facebook, tot i que penso que malgrat pertànyer al món professional de la Informàtica, no deixo de ser un usuari més de la xarxa i dels serveis que s'hi creen.\nLa notícia, publicada a El Punt, dividida en tres articles, un dels quals fa una anàlisi de la presència a Facebook dels polítics i l'ús que en fan (les meves opinions són impressions, no dades objectives, que consti). Un altre destaca la presència a Facebook de la gent d'Esquerra. I un altre destaca els casos de Francesc Sancho i Núria Ventura.\nDe tot el que vaig parlar amb Gustau em vaig deixar una cosa. A banda que el concepte "amic" de Facebook no és ben bé el que entendríem en la vida real -jo parlaria de contactes, en general-, destacaria que a Facebook qualsevol polític pot tenir com "amigues" altres persones que no tenen relació amb la seva ideologia política. De fet, jo mateix tinc com contactes a Facebook polítics d'Esquerra, de CiU o del PSC, per exemple. I això permet interactuar amb ells -si vols-, no necessàriament per parlar de política i, en cas de fer-ho, la relació és molt més directa. Avantatge del Facebook? Fins cert punt.\nEtiquetes: Facebook, política\nLa imatge adjunta mostra una vorera del voltant de l'Hospital de Tortosa Verge de la Cinta un dia laborable qualsevol. En aquesta vorera en concret es forma un embut, com veieu, que obliga els vianants a baixar a la calçada. Sobta que, molts dels vehicles mal aparcats hi són des de primera hora, moment en què sobra aparcament a la zona i no els caldria deixar el cotxe malament.\nSi bé les places d'aparcament són insuficients, això no justifica que alguns pensin primer en ells i no en la gent que passa caminant per les voreres. Mentres uns donent mil voltes per aparcar correctament, altres deixen el cotxe allí on els dóna la gana.\nEscrit per Unknown a 16.8.09 2 comentaris Enllaços que hi fan referència\nEls serveis de Rehabilitació i de Logopèdia de l'Hospital Comarcal en un altre edifici\nAvui passejant he vist que a l'Av. Catalunya, on abans hi havia el concessionari Seat, i on hi ha ara un bloc de pisos, als baixos hi ha els [futurs] serveis de Rehabilitació i de Logopèdia -a la foto- de l'Hospital Comarcal d'Amposta. Bona notícia, se suposa, per a la millora dels serveis i, a la vegada una reflexió sobre la capacitat de creixement del nostre Hospital. Sent un centre relativament nou, el seu creixement es veu limitat per l'espai urbanitzat que l'envolta. Una millor planificació en el seu moment hauria d'haver tingut en compte el seu creixement futur per plantejar-se quina era la millor ubicació del centre.\nEscrit per Unknown a 16.8.09 0 comentaris Enllaços que hi fan referència\nEtiquetes: Amposta, Hospital Comarcal\nLa setmana passada vaig penjar una imatge del pipicà que hi ha a la part superior de l'Av. Tarradellas. Ple de cagallons. Avui he passat per allí i m'ha semblat veure els matixos excrements i la mateixa brossa acumulada. Una mostra del convenciment sobre la normativa d'animals de companyia a Amposta.\nPosats a comentar, m'ha semblat ridícul que a Maçanet de la Selva prohibeixin que els gossos pugin a l'ascensor. Sovint a l'ascensor puja gent fumant -segur que allí també passa- o amb bosses d'escombraries que gotegen. Els animals de companyia no haurien de discriminar-se. Sembla que un govern que adopta una norma així -si la pot adoptar quan fa referència a l'interior d'edificis-, hauria de fer-ho amb dades objectives a la mà, no basant-se en unes quantes queixes.\nEtiquetes: Amposta, excrements, gossos, incivisme\nAl centre d'Amposta fins fa uns anys hi havia el col·legi i convent del Sagrat Cor, més conegut com "les Monges". Després de la construcció del nou col·legi a tocar de la plaça de la Castellania, el futur de l'antic edifici sembla que podria no ser cercar-li una alternativa sino tirar endavant algun projecte constructiu. Una llàstima potser pensareu. En aquest cas coincidirem a pensar que un edifici com aquest -l'ala antiga almenys- hauria de conservar-se i reconvertir-se. El seu interior és preciós i seria una llàstima deixar perdre aquest edifici en el patrimoni ampostí. Per al record, podeu veure una foto de mitjans s. XX del pati interior. Una de les alumnes és ma mare.\nEtiquetes: Amposta, història, patrimoni\nLes obres de l'Àngol o la manca de voluntat de Madrid\nNo serveixen excuses. Fa massa temps que la N-340 a l'alçada d'Alcanar, a l'Àngol, requereix una solució per evitar accidents. I un cop semblava que havia arribat la solució, aquesta pateix aturades que la mantenen a mig fer, de forma indefinida. És lògic que l'alcalde d'Alcanar reclami que s'acabin les obres ja. De fet, en general els polítics ebrencs, siguin del color que siguin, haurien de reclamar-ho. És vergonyós passar durant tant de temps per un tram tan perillós de carretera, on moltíssima gent no respecta els senyals d'obres, incrementant la perillositat del tram, i veure que tot continua igual.\nSi no fos que quan convé els governants acceleren les solucions de forma espectacular, no caldria demanar res però, com quan la galeria mana es fan actes per satisfer la gent, és just demanar que s'acabin les obres ja.\nEscrit per Unknown a 15.8.09 0 comentaris Enllaços que hi fan referència\nEtiquetes: accidents, Alcanar, N-340, obres\nGoogle Reader ha incorporat una funcionalitat nova. Permet configurar diferents destinacions on compartir els continguts que es llegeixen amb altres serveis, com Twitter, Facebook, Blogger, FriendFeed,etc.\nA banda de poder compartir, comentar, marcar amb una estrella o enviar per correu electrònic els enllaços als continguts, apareix un botó, Send to, que es desplega i permet seleccionar una de les destinacions configurades.\nTot i ser una nova funcionalitat que és prou atractiva, crec que la funcionalitat realment atractiva seria que es poguessin configurar les destinacions, amb els comptes corresponents en cada una, de forma que en marcar un contingut per compartir, automàticament es publiqués el seu enllaç als llocs desitjats. Seria com la integració d'un servei semblant a TwitterFeed o Ping.fm al Google Reader. Això, des del meu punt de vista, sí que seria realment interessant.\nEscrit per Unknown a 14.8.09 0 comentaris Enllaços que hi fan referència\nFa 25 anys, el mes de juliol de 1984, tocava per primer cop en una actuació amb La Lira Ampostina. Tenia 10 anys. El mes d'agost d'aquell any, per Festes, la banda va venir a casa per donar-me la benvinguda, una tradició que existia, que existeix i existirà. Aquell mateix mes, al Festival de Bandes que se celebra a La Lira per Festes, vaig posar la "corbata" a la bandera de la banda convidada, per ser el músic més jove.\nAra, 25 anys més tard, torno a formar part de la banda de música, la millor d'Amposta, si em permeteu ser imparcial, i amb carinyo per a la Filha. Torno a fer música i no puc evitar tornar la vista enrere per recordar vells temps, bons i dolents però, que formen part per sempre de la meva vida. Aquí teniu una foto de quan vam anar a tocar a Bèlgica, l'any 1987, per tornar la visita, a les poblacions de Stokkem i Opoeteren. Ho he penjat a Flickr, juntament amb una imatge de quan vam anar a Alemanya, al Festival Eurotreff, l'any 1986, i quan vam actuar a l'Estadi Olímpic de Montjuïc en unes activitats promocionals dels Jocs de Barcelona '92, l'any 1990. Ostres, quines caretes que fèiem...\nEtiquetes: aniversari, La Lira Ampostina, música, records\nEl diari La Vanguardia aquest estiu, dins de les pàgines centrals, inclou un mini apartat anomenat Twittering -bé, avui el sufix del gerundi no es llegia-, on diversos col·laboradors expliquen breument cada dia alguna cosa. L'apartat inclou la imatge del logotip del servei de microblocs Twitter. D'entrada hom podria pensar que han tingut una idea d'explicar cada dia alguna cosa amb textos breus, de fins 140 caràcters, i en anglès. Però, tot i ser un text breu, sobrepassa de llarg els 140 caràcters.\nEl primer dia que ho vaig veure vaig pensar en qui hauria tingut la brillant idea que posant el logo de Twitter en un apartat del diari seria molt cool i atreuria lectors. Però, no calia. Per l'extensió dels textos l'apartat, seguint la notació, haurien d'anar en un apartat titulat Blogger o Wordpress, per exemple. Fins i tot podrien crear un apartat de música anomenat MySpace, o un de recomanacions anomenat Delicious.\nCrec que era fa un any que El Mundo Deportivo, creant escola, encapçalava un dels seus espais amb el títol La hacker, ignorant segurament el rerefons de la paraula i el seus significat.\nEls mitjans sovint utilitzen la tecnologia com una moda més, i no com una eina que cal integrar amb normalitat. Hi ha certa tecnologia que ja s'integra, normalment el maquinari que permet millorar la forma de treballar -millors càmeres, telèfons intel·ligents, miniportàtils,...- però, serveis tecnològics com els blocs, els microblocs, les xarxes socials,... no s'acaben d'integrar i, com a molt, es creen microespais dins de la programació per parlar-ne -El Món a Rac 1 ho fa així-, o en parlen molt si tenen perfils propis en aquests espais -promocionen molt el seu grup de Facebook, la informació que pengen al seu bloc,...-.\nEn resum, el temps passa, els mitjans continuen a remolc, i la societat descobreix les coses massa poc a poc, i és víctima del sensacionalisme tecnològic.\nEscrit per Unknown a 13.8.09 0 comentaris Enllaços que hi fan referència\nEtiquetes: mitjans de comunicació, tecnologia, Web 2.0\nUna de les obres que toquem a Festes i al mateix temps una de les obres que m'ha captivat en temps: Extreme Make-over, de Johan de Meij. Una gran peça basada en obres de Tchaikovsky, que et deixa amb molt bones sensacions després de tocar-la o escoltar-la, i que et porta sovint a deixar-te perdre per les obres que van sorgint durant la interpretació. En una paraula, brutal.\nEscrit per Unknown a 12.8.09 0 comentaris Enllaços que hi fan referència\nEtiquetes: 2009, Festes Majors, La Lira Ampostina, música, Tchaikovsky\nAvui Maria Jesús fa anys. Aquest és un aniversari especial. En un mes, aproximadament, ha de nèixer la nostra filla. La joia de l'aniversari s'ajunta amb la joia i espera de la proximitat de la maternitat. Felicitats, t'estimo!\nEscrit per Unknown a 12.8.09 2 comentaris Enllaços que hi fan referència\nUn cotxe surt d'A a les 9:00h. El velocímetre està espatllat i el conductor no sap a quina velocitat circula. Entre A i B hi ha 20 km. Quan arriba a B el conductor mira l'hora i calcula la velocitat mitjana durant el trajecte. Si en arribar el rellotge marca les 9:20h, quina ha estat la velocitat mitjana del trajecte? Aquest típic problema de Física es veu reflectit en els nous sistemes de control de velocitat que es posen en proves a Catalunya i Espanya, on en trams relativament curts se situaran càmeres en ambdós extrems i es controlarà la velocitat mitjana de tots els vehicles que hi passin, multant els infractors.\nHumor: Potenciarà l'interès per la Física la nova mesura? Serà problema d'examen calcular quines fluctuacions de velocitat es poden fer per aconseguir una mitjana dins dels límits?\nEscrit per Unknown a 11.8.09 3 comentaris Enllaços que hi fan referència\nEtiquetes: trànsit, velocitat\nTornant a la [re]nova[da] normativa sobre els animals de companyia i la seva presènciaa la via pública, aquesta foto és una il·lustració de l'estat del pipicà de la part superior de l'Av. Josep Tarradellas, a tocar de la plaça de la Castellania.\nLa brossa i cagallons acumulats no semblen del dia. De fet, cap dia que hi he passat me l'he trobat net. No és responsabilitat única de l'Ajuntament de netejar-lo de tota la brutícia, és clar, perquè tothom hauria de ser cívic i no embrutar-lo però, ja que està brut...\nLa segona imatge mostra el dispensador-paperera del pipicà. Val a dir que, a diferència d'altres vegades, ahir tenia una bossa d'escombraries en condicions i no estava ple de brossa de qualsevol tipus taponant-lo. Li mancaven però, les bosses, cosa molt habitual en els dispensadors repartits per la ciutat.\nEscrit per Unknown a 11.8.09 0 comentaris Enllaços que hi fan referència\nEtiquetes: Amposta, excrements, gossos\nEl PP sempre que la justícia es posa del seu costat ho celebra i reclama que es respecti el sistema. No se n'estan però, de denunciar interessos de jutges i fiscals en temes que els afecten. Però, si en aquests temes que els afecten hi ha algú que pot ser identificat com algú amb una relació que pot fer que tingui una postura parcial en els assumptes, no veuen lògic que aquesta persona s'aparti del camí. No cal posar noms.\nEl darrer episodi de tots els escàndols relacionats amb el PP dels darrers temps, continua amb acusacions de persecució política per part del PSOE utilitzant les institucions de l'Estat. Un darrer episodi que, molt encertadament, ha demanat la vicepresidenta del govern sigui demostrat o que es desdiguin. Perquè quan s'acusa un govern d'això s'ha de demostrar i, si és així el govern hauria de plegar i respondre davant la justícia si així ha de ser. En cas contrari, el PP estarà demostrant, un cop més, que el sistema és bo per a ells quan els convé.\nEscrit per Unknown a 8.8.09 0 comentaris Enllaços que hi fan referència


Alumnes i professors del Postgrau en Muntatge Audiovisual de la UPF Barcelona School of Management continuen d’enhorabona, després dels últims premis i reconeixements públics en els premis Gaudí i Goya i alguns dels festivals internacionals de cinema de major prestigi.\nJUDAS, un Treball de fi de Grau del Postgrau, ha rebut el premi a Millor Pel·lícula nacional a Miradasdoc, el Festival Internacional de Cine Documental de Tenerife (Guía de Isora). Judas és obra dels estudiants Raúl Capdevila, Juan Carrano, Alejandra Vera i Raúl Egües.\nYOUNG AND BEAUTIFUL, de Marina Lameiro, ha estat seleccionada a la secció oficial del Festival Internacional Punto de Vista, el més important de documental que hi ha Espanya. És la única pel·lícula espanyola de les 21 que hi ha a la Secció, que va rebre 867 treballs. Marina Lameiro va ser alumna del Màster en Documental de Creació i després va fer també a la UPF Barcelona School of Management el Postgrau en Muntatge Audiovisual, on va desenvolupar el projecte de Young and Beautiful, que ha muntat amb la Diana Toucedo, professora del postgrau.\nTRINTA LUMES, de Diana Toucedo, professora del Postgrau des de la primera edició i tutora de projectes finals, ha estat seleccionada al Festival de Berlín. Es el segon llargmetratge de Toucedo i segons l'organització de la Berlinale, Trinta lumes és "un híbrid de documental i ficció que reimagina la Galícia rural com un territori mític poblat pels vius i els morts". Diana va estar nominada a Millor Muntatge als Gaudí, conjuntament amb Ariadna Ribes, per Julia Ist. I també ha fet recentment el muntatge del curt documental "Los desheredados", que va guanyar un premi a Cannes i els Gaudí i Goya a millor curtmetratge documental.\nCON EL VIENTO, de Meritxell Colell, professora també de la UPF Barcelona School of Management, ha estat també seleccionada al Festival de Berlín. Colell ha comptat per aquest treball amb la col·laboració d’Ana Pfaff per al muntatge de la pel·lícula.\nESTIU 1993. Ana Pfaff, professora del Postgrau des de la primera edició i tutora de projectes finals, ha rebut el Gaudí a Millor Muntatge per Estiu 1993 de Carla Simón i ha estat també nominada al Goya pel premi a Millor Muntatge. També acaba de ser seleccionada al Talent Campus del Festival de Berlin. L’exitosa pel·lícula Estiu 1993 suma ja més de 18 premis i reconeixements cinematogràfics en múltiples festivals (Gaudí, Goya, Berlinale, Málaga, Cannes, Istambul, Buenos Aires, etc.).\nJULIA IST, dirigida per Elena Martín, ha tingut el director del Postgrau en Muntatge Audiovisual, Gonzalo de Lucas, com a tutor i productor delegat per la UPF. Julia Ist ha guanyat la Biznaga de Plata a la Millor Pel·lícula i a la Millor Direcció, a més del Premi Movistar Plus a la Millor Pel·lícula de Zonazine, dins de la 20a. edició del Festival de Cinema de Màlaga. El projecte va néixer com un Treball de Fi de Grau en Comunicació Audiovisual de la UPF i el muntatge va comptar amb la participació d’Ariadna Ribes i Diana Toucedo, ambdues professores del postgrau.


Les feines de la quarta revolució industrial | Diari de Tarragona\nCanvi de perfil. A la meva època d’estudiant estava molt ben vist estudiar Dret o Medicina. Ser advocat o metge t’assegurava un ‘modus vivendi’ i un prestigi. En canvi, avui en dia, molts subsisteixen com poden\n11 de Diciembre de 2018 - 12:08 hs\nSaber quins són els estudis que permetran tenir major probabilitat de trobar una bona feina en el futur no és fàcil d’encertar ni de predir. Vivim en un món accelerat i canviant. En la meva època d’estudiant, i d’això ja fa uns quants anys, estava molt ben vist estudiar Dret o Medicina.\nArribar a ser advocat o metge t’assegurava un modus vivendi i un prestigi professional. En canvi, avui en dia, quants advocats i metges no tenen feina o subsisteixen com poden.\nEls qui estudiaven la carrera de Matemàtiques se’ls veia una mica friquis i amb l’única opció laboral de fer de professor. Ara un matemàtic té infinites possibilitats de trobar feina, fins i tot a la televisió. Quan es fan programes electorals, es contracten matemàtics per avançar els resultats electorals a través de fórmules estadístiques. Ara ser matemàtic és una professió de futur demandada en moltes empreses. Quines seran les feines del futur ara que ja estem a la Quarta Revolució Industrial?\nSentir a parlar de la internet de les coses, robotització, intel·ligència artificial, manufactura additiva... pot desconcertar i fa pensar que es perdran molts llocs de feina perquè els robots la faran per nosaltres.\nEns reemplaçaran els robots? Segur que sí a les feines mecanitzades, treballaran per nosaltres, però mai podran ser creatius i emocionals i sempre caldrà un humà que programi els robots. Segons els experts tindrà un valor incalculable tot allò que no es pugui automatitzar.\nA Tarragona fa pocs dies que s’ha celebrat Reinventa’t, una jornada organitzada per l’Asociación Española de Directivos (AED) sobre els reptes i l’impacte de la Quarta Revolució Industrial. Diferents líders d’empreses punteres van coincidir en el valor de la creativitat de les persones per poder afrontar amb èxit la nova era 4.0.\nEm va cridar especialment l’atenció la visió del president executiu de la multinacional Fluidra, Eloi Planes, que va explicar fins a quin punt tenen en compte la creativitat dels seus treballadors. A la seva empresa proposen periòdicament als treballadors que participin en un concurs d’idees i la que guanya la desenvolupen a l’«acceleradora», un laboratori per veure’n la viabilitat. Va explicar que d’aquí havien sortit projectes molt interessants i alhora era una manera d’aprofitar el talent i la creativitat dels seus treballadors donant-los valor. És un exemple d’apostar per la innovació sabent generar il·lusió i motivació al capital humà.\nÉs complicat estar al dia de totes les novetats tecnològiques, però ajuda molt tenir una mentalitat oberta, sortir de la zona de confort i no tenir por als canvis. La meva generació s’ha hagut d’adaptar a la tecnologia amb més o menys encert. Així com en la generació dels meus pares hi ha qui ha volgut i pogut adaptar-se a la tecnologia, n’hi ha d’altres que ni tan sols ho han intentat, són analfabets digitals. En canvi a la meva generació, tot i ser analfabets d’entrada, no ens ha quedat més remei que espavilar-nos i convertir-nos en digitals si volem seguir sent actius i competitius. Tinc alguns coneguts que es diuen a si mateixos «ciberlerdos», és a dir, que els ha fet por el canvi.\nPer als nostres fills i successives generacions que ja són nadius digitals, l’adopció de la tecnologia ja és un fet inqüestionable i universal. Ara la diferència entre uns i altres és la capacitat de desenvolupar totes aquelles habilitats que només tenim els humans: el pensament crític, la intel·ligència emocional, la intuïció i la creativitat, només així podrem fer un món tecnològic més humà.\nLaura Solé, vinculada als serveis informatius de TV3, ha presentat el ‘324 Comarques’ i l’espai ‘L’Entrevista’ del 324 i ha participar en el programa ‘Els matins’.Fa classes a la Universitat Autònoma de Barcelona.\nArden dos naves abandonadas en TGN y Constantí


Així serà la segona fase de la Tercera Divisió | betevé\nEls equips barcelonins afronten la segona fase de la Tercera Divisió amb l'objectiu d'aconseguir l'ascens o bé la permanència\nMònica Aguilar | dissabte, 3 d'abril del 2021, a les 13.00\nDesprés de la primera fase regular, arriba el tram decisiu de la temporada. Els equips barcelonins afronten la segona fase de la Tercera Divisió amb l’objectiu d’aconseguir l’ascens o bé la permanència. Així serà aquesta segona fase.\nLa segona fase dividirà els equips en tres grups amb l’afegit que la puntuació i els gols obtinguts a la lliga regular se sumaran a la segona fase.\nsubgrup A: Europa, Vilafranca i Terrassa / subgrup B: Cerdanyola, Girona B i Granollers\nGrup play-off d’ascens\nAquest grup estarà format pels equips que hagin quedat en quarta, cinquena i sisena posició, per tant, també seran sis els equips. El sistema serà el mateix. Lliga a doble volta de només sis jornades sense enfrontament entre els equips que prèviament s’havien enfrontat a la lliga regular, però mantenint els punts obtinguts i els gols marcats. D’aquest grup, dos equips disputaran un fase final per pujar a Segona B (la nova Segona RFEF) i quatre es mantindran a Tercera Divisió (que es dirà Tercera RFEF)\nsubgrup A: San Cristóbal, Manresa i Castelldefels / subgrup B: Sant Andreu, Vilassar de Mar i Grama\nGrup de permanència\nsubgrup A: Pobla de Mafumet, Santfeliuenc, Valls, Igualada i Muntanyesa\nsubgrup B: Peralada, Sants, Figueres, Horta i Banyoles.\nEls quatre equips del grup d’ascens que no hagin aconseguit pujar de categoria més els dos primers del grup del play-off d’ascens tindran l’oportunitat de pujar a Segona B amb un play-off d’ascens a partit únic en el camp de l’equip que hagi quedat en millor posició a la segona fase. Seran en format de quarts de final, semifinal i final, tot i que els quarts no els disputaran tots els equips, ja que només hi ha sis conjunts. El guanyador d’aquest play-off acompanyarà als dos del grup C que ja havien pujat de categoria.\nEl Barça s’assegura el lideratge a l’Eurolliga\nEl Mediterrani remunta i s’emporta el derbi davant el Sant Andreu


ANÀLISI DE LES MEMÒRIES D'EXECUCIÓ DELS PROGRAMES DE FORMACIÓ PROFESSIONAL PER A L'OCUPACIÓ EN ÀREES PRIORITÀRIES DEL SOC - Daleph\nIniciOcupacióANÀLISI DE LES MEMÒRIES D’EXECUCIÓ DELS PROGRAMES DE FORMACIÓ PROFESSIONAL PER A L’OCUPACIÓ EN ÀREES PRIORITÀRIES DEL SOC\nEl Servei públic d’Ocupació de Catalunya promou anualment la convocatòria per al finançament dels cursos de formació professional per a l’ocupació en àrees prioritàries, destinat a persones treballadores desocupades.\nLa normativa que regula aquest tipus de formació estableix que les entitats beneficiàries han d’elaborar una memòria tècnica sobre l’execució de l’acció formativa un cop han finalitzat totes les formacions.\nL’objectiu d’aquesta memòria és descriure el desenvolupament del procés formatiu, els processos interns de control de qualitat, el sistema d’avaluació i l’anàlisi dels resultats ocupacionals de la formació, el seguiment de l’alumnat d’acord amb els compromisos adquirits i finalment, les propostes de millora.\nPer detectar la informació proporcionada per les entitats així com fer propostes de millora sobre el disseny i contingut de la memòria a realitzar per les entitats beneficiàries de la convocatòria FOAP, Daleph ha realitzat, per encàrrec del Servei Públic d’Ocupació de Catalunya, el buidatge de la informació continguda a les memòries de formació, ha analitzat els resultats obtinguts i ha fet una proposta de millora en el contingut i format de la memòria.\nBase de dades amb la informació significativa extreta de la lectura de les memòries que ha permès sistematitzar les dades i explotar els resultats.\nInforme d’anàlisi dels resultats que detalla la informació relativa al procés de selecció, el personal docent, la metodologia de formació, el control de qualitat, la metodologia d’avaluació de l’acció formativa, els resultats ocupacionals i les propostes de millora. Aquesta informació s’ha explotat per diferents variables.\nNou model de memòria, dissenyat per ser complementari amb altres eines de gestió de la formació i perquè l’aportació d’informació resulti còmoda, sigui la menor possible, es pugui recollir de manera homogènia i aporti valor.


Tres milions d’aturats | Bloc de Joan Brunet i Mauri\nLa dada, ningú no ho pot negar, és preocupant i va fer-se pública fa un parell de dies en donar-se a conèixer l’Enquesta Pública d’Ocupació (EPA) corresponent al darrer trimestre de 1992: L’atur és un mal que afecta a més de tres milions d’espanyols o, allò que és el mateix, a més d’un 20 % dels ciutadans de l’Estat en edat de treballar. Les reaccions dels agents polítics i socials no s’han fet esperar i la dada marcarà, sens dubte, el complicat panorama econòmic i polític del país i així assistirem a declaracions i contradeclaracions en relació a les possibilitats de superar la crisi en la qual ens trobem amb els menys costos socials possibles provocant, perquè no dir-ho, una certa confusió entre els ciutadans.\nMoltes reflexions poden fer-se entorn aquesta notícia la qual obrí informatius radiofònics i televisius i primeres pàgines de periòdics i publicacions: des del perquè de la no coincidència de les dades que mensulament proporciona l’INEM amb les que periòdicament dóna a conèixer l’Institut Nacional d’Estadística a través de l’EPA fins preguntar-se si aquest país és capaç de mantenir unes xifres d’atur tant elevades i que, pel que apunten els experts, podrien augmentar encara més en el decurs dels propers mesos.\nMalgrat que les dades que es desprenen de l’EPA confirmen la tendència a la baixa del nombre d’empleats i a la destrucció de llocs de treball, cal prendre’s les xifres absolutes com a tendència més que no pas com a certesa inqüestionable. Una taxa d’atur de més del 20% és, aparentment, un indicador difícilment compatible amb la situació de pau social en la qual sortosament ens trobem. No pot entendre’s la xifra de més de tres milions d’aturats sense tenir en compte determinats extrems que hi tenen una incidència clara i negativa.\nQui més qui menys sap de l’existència d’una economia submergida la importància de la qual és de molt difícil avaluació precissament per trobar-se amagada. Qui més qui menys coneix o sap d’algú que es troba en situació tècnica d’atur i que, en la seva condició d’aturat, té dret al subsidi però que, alhora, comparteix la seva condició de subsidiat amb la de treballador temporal realitzant activitats que li suposen ingressos adicionals. La importància quantitativa d’aquests aturats, diguem-ne tècnics, és de difícil avaluació però, en qualsevol cas, la xifra deu ésser important especialment en les zones més industrialitzades del país.\nA aquesta component però cal afegir-ne d’altres. Una que es deriva de les espectatives de treball que es generaren en el període de recuperació econòmica de la meitat de la dècada dels 80 i que propicià un augment important de la població activa pel fet que sectors de ciutadans que no en formaven part decidiren incorporar-s’hi donades les possibilitats que s’obrien d’aconseguir un lloc de treball més o menys estable. Un altre factor també amb una important incidència és el que es deriva de les millores socials aconseguides en els darrers anys pel que fa a les prestacions socials de cobertura de la desocupació.\nTot això no vol ésser en cap cas excusa ni significar cap mena de minimització de les preocupants dades que s’acaben de conèixer. Sí situar però les coses en el seu just punt amb la finalitat d’evitar disparar més encara l’alarma social existent que no afavoreix precissament la necessària sensatesa i reflexió que en moments com aquests calen si es vol trobar el camí de la inflexió de la devallada econòmica en la qual ens trobem.\nEs precís que tant els agents polítics com socials preguin conciència de la trascendència de la tendència que apunten les fredes xifres de l’EPA i que a l’electoral llenguatge de les declaracions constants i creuades s’imposi el de les propostes i les actuacions concretes. Es el moment d’abordar no només la situació de crisi en la qual ens trobem immersos sinó també de sentar les bases sobre les quals caldrà estructurar el creixement equilibrat tant bon punt arribi la recuperació que ha de seguir a la tempestat de la crisi.\nPublicat a Diari de Sabadell, el 18 de febrer de 1993\nPreviousLa importància de la discresió\nNextL’hora del tren\nLa credibilitat de Gara que el PSOE no té


Múscul trapezi - Uniopèdia, el mapa conceptual\nEl múscul trapezi (musculus trapezius) és un gran múscul superficial que s'estén des de l'os occipital i la part inferior de les vèrtebres toràciques fins a l'espina de l'omòplat.\n20 les relacions: Acròmion, Apòfisi espinosa, Clatell, Clavícula, Fàscia, Múscul, Múscul dorsal ample, Múscul elevador de l'escàpula, Múscul espinós, Múscul espleni, Múscul esternoclidomastoïdal, Múscul iliocostal, Múscul llarguíssim, Múscul romboide, Múscul semispinós del cap, Múscul serrat major, Nervi accessori espinal, Occipital, Vèrtebra cervical, Vèrtebra dorsal.\nNou!!: Múscul trapezi і Acròmion · Veure més »\nNou!!: Múscul trapezi і Apòfisi espinosa · Veure més »\nNuca El bescoll, batcoll, clatell, clotell, nuca, tos o més cultament, occípit és la part posterior del coll.\nNou!!: Múscul trapezi і Clatell · Veure més »\nNou!!: Múscul trapezi і Clavícula · Veure més »\nLa fàscia és una estructura de teixit connectiu molt resistent que s'estén per tot el cos com una xarxa tridimensional.\nNou!!: Múscul trapezi і Fàscia · Veure més »\nNou!!: Múscul trapezi і Múscul · Veure més »\nEl múscul dorsal ample (musculus latissimus dorsi) és el múscul més gran, ample i fort de tot el tronc.\nNou!!: Múscul trapezi і Múscul dorsal ample · Veure més »\nMúscul elevador de l'escàpula\nEl múscul elevador de l'escàpula (musculus levator scapulae) o múscul angular de l'omòplat,En el Diccionari enciclopèdic de medicina no apareix la denominació múscul elevador de l'escàpula, que és la traducció que s'ajusta a la denominació de la Terminologia Anatomica i que recull el TERMCAT que, a més, considera que el múscul angular de l'omòplat és tan sols una sinonímia complementària.\nNou!!: Múscul trapezi і Múscul elevador de l'escàpula · Veure més »\nEl múscul espinós (musculus spinalis)Al Diccionari enciclopèdic de medicina no apareix la denominació múscul espinós.\nNou!!: Múscul trapezi і Múscul espinós · Veure més »\nEl múscul espleni (musculus splenius) és un conjunt de dos músculs present en la zona del coll i la part alta de l'esquena.\nNou!!: Múscul trapezi і Múscul espleni · Veure més »\nEl múscul esternoclidomastoïdal (musculus sternocleidomastoideus), és un múscul de la cara lateral del coll, situat en la regió anterolateral, per sota del múscul platisma i dins d'una beina formada per la capa de revestiment de la fàscia cervical profunda.\nNou!!: Múscul trapezi і Múscul esternoclidomastoïdal · Veure més »\nEl múscul iliocostal (musculus iliocostalis) és la divisió externa del múscul sacrospinal.\nNou!!: Múscul trapezi і Múscul iliocostal · Veure més »\nEl múscul llarguíssim (musculus longissimus) o múscul dorsal llarg,Al Diccionari enciclopèdic de medicina no apareix la denominació múscul llarguíssim en la llista de músculs.\nNou!!: Múscul trapezi і Múscul llarguíssim · Veure més »\nEl múscul romboide (musculus rhomboideus) és un múscul subjacent al trapezi.\nNou!!: Múscul trapezi і Múscul romboide · Veure més »\nMúscul semispinós del cap\nEl múscul semispinós del cap (musculus semispinalis capitis) és un dels tres grups de músculs semispinosos que alhora formen part del gran grup muscular dels músculs tranversospinals.\nNou!!: Múscul trapezi і Múscul semispinós del cap · Veure més »\nEl múscul serrat major o múscul serrat anterior (musculus serratus anterior)Al Diccionari enciclopèdic de medicina no apareix la denominació múscul serrat anterior.\nNou!!: Múscul trapezi і Múscul serrat major · Veure més »\nNervi accessori espinal\nEl nervi accessori espinal o onzè parell cranial o nervi cranial XI, proporciona innervació motriu a dos músculs del coll: el múscul esternoclidomastoïdal i el múscul trapezi.\nNou!!: Múscul trapezi і Nervi accessori espinal · Veure més »\nL'os occipital és un os del crani, pla, imparell, central i simètric de forma romboidea amb dues cares, posteroinferior i anterosuperior, quatre vores i quatre angles.\nNou!!: Múscul trapezi і Occipital · Veure més »\nNou!!: Múscul trapezi і Vèrtebra cervical · Veure més »\nLes vèrtebres dorsals (o toràciques) són les 12 vèrtebres que estan a continuació de les cervicals, en la zona mitjana de l'esquena.\nNou!!: Múscul trapezi і Vèrtebra dorsal · Veure més »


5 expedients per passejar per l'Estany - Coronavirus Banyoles\n• Aquest matí s’han obert 5 expedients sancionadors a ciutadans que, aprofitant el fet de treure les seves mascotes, passejaven per l’Estany incomplint la restricció de moviments que estableix el decret d’estat d’alarma del govern de l’Estat. Aquesta setmana s’han intensificat els controls de la Policia Local i els Mossos d’Esquadra en diferents punts, juntament amb el cos d’Agents Rurals, per garantir que la ciutadania respecti les ordres dictades pel governs de l’estat i de la Generalitat.\n• En una setmana, s’ha sancionat prop d’una trentena de persones per incomplir la restricció de moviments en diferents punts de la ciutat.\n• L’alcalde Miquel Noguer ha incidit en la necessitat que “els ciutadans i ciutadanes entenguin que s’han de quedar a casa i només sortir per allò que és estrictament necessari i fer la volta a l’Estany no és un moviment necessari ni tampoc practicar esport a l’aire lliure”.\n• D’altra banda, Miquel Noguer ha volgut traslladar l’agraïment de l’Ajuntament de Banyoles a les persones voluntàries que des d’ahir estan cosint mascaretes per proveir principalment residències de gent gran i centres de Banyoles i comarca, així com serveis que ho puguin necessitar.\n• Les persones interessades a oferir-se voluntàries per col·laborar-hi poden dirigir-se per correu electrònic a confinament@plaestany.cat o bé al telèfon de l’Ajuntament de Banyoles, 972.570.050, a partir de dilluns.\nRelaxació amb en Marc Sallarès


Vulcan Bike – Track de Lava 3ª Etapa: Órzola – Famara – BttMania.org\nVulcan Bike – Track de Lava 3ª Etapa: Órzola – Famara\nDespertem a La Graciosa i li diem adeu des del primer Ferry carregats amb les nostre maletes que deixem a Lanzarote un altre cop amb una perfecta organització de Vulcan Bike – Track de Lava.\nJa amb una mica de mandra però desperts iniciem la ruta des de el Port d’Órzola. Aquesta 3ª Etapa de la Vulcan Bike – Tracks de Lava d’Órzona a Famara es la més “alpina” de totes. No només per que pugem a les cotes màximes de l’illa de Lanzarote, sinó perquè tenim les rampes més fortes de tota l’illa, un 20%. Pero com sempre. Pedalada rere pedalada es va fent … i ni no… peu a terra que també es BTT.\nSortim per la carretera LZ-204 gaudint de les plantacions d’aloe i en un parell de quilometres girem a la dreta cap el volcà de La Quemada de Órzlola. Just en aquest punt. El Valle de la Fuente Salada es on son les rampes més fortes.\nSuperada aquesta ja ens encarem cap a les antenes del Mirador del Rio de 482 msnm. Al damunt dels Riscos de Famara. Des d’on podem gaudir d’unes màgiques vistes de les Salines actives del Rio, d’El Rio i de la Illa La Graciosa i el Parc Natural de l’arxipèlag Chinijo i els seus illots. I com no de la magnifica obra del Mirador del Rio, una de les creacions arquitectòniques més representatives de César Manrique.\nDeixem els Riscos de Famara baixant per la carretera que els recorre, pujada temuda en el IM de Lanzarote. Ens desvien cap a Las Rositas, per novament per anar a contemplar les vistes des de els riscos.\nSeguim cap a Guinate i els Valle de Guinate, el seu Radio Far i arribem al poble de Haría o aprofitem per fer un mos.\nSeguim la ruta pel Barranco de la Tenesía i tornem a pujar cap el Mirador de Haría i les Penyes de Chache on està el Radar del Centro de Control Aéreo amb 671 msnm, que és el punt més elevat a Lanzarote. Seguim per una llarga baixada passant per l’Ermita de Las Nieves i arribem a Teguise i d’allà a La Caleta de Famara que és el nostre destí final d’etapa.\nVulcan Bike – Track de Lava 1ª Etapa: Puerto del Carmen – Órzola\nVulcan Bike – Track de Lava 2ª Etapa: La Graciosa\nVulcan Bike – Track de Lava 4ª Etapa: Famara – Playa Blanca\nVulcan Bike – Track de Lava 5ª Etapa: Playa Blanca – Pto. del Carmen\nTotal distance: 54229 m\nMax elevation: 638 m\nTotal climbing: 1571 m\nTotal time: 06:59:01\nPreviousPrevious post: Vulcan Bike – Track de Lava 2ª Etapa: La Graciosa\nNextNext post:Vulcan Bike – Track de Lava 4ª Etapa: Famara – Playa Blanca


L'independentisme de Mallorca, pioner en la lluita contra la tauromàquia espanyola | L'Accent - Informació i comunicació popular dels Països Catalans\nEscrit per L'Accent Publicat el 17/08/2010\n>> Maulets ha entrat al ple de l’ajuntament de Palma, i Gent Activa va fer declarar Costitx Ciutat Antitaurina\nAccions i concentracions de tot tipus han demostrat que aquesta lluita també engresca el jovent a sortir al carrer i mobilitzar-se, i que seguirà sent així fins que no s’eradiqui del tot el maltractament animal i la imposició cultural que suposen les corregudes de bous a Mallorca.\nDe fet, el primer any que es va encetar la campanya, la policia va identificar als manifestants i va canviar la ubicació de la concentració, deixant tan sols un petit espai on manifestar-se. Posteriorment, es van utilitzar les porres durant la protesta.\nL’any següent, les concentracions convocades per Maulets ja només es podien fer en zones prèviament encerclades, i les concentracions acabaven en càrregues i amb ferits, fins i tot alguns menors d’edat. En ocasions, els manifestants també han hagut de patir seguiments dels cossos policials.\nMaulets, al ple de l’ajuntament\nMalgrat aquests casos de repressió, la lluita antitaurina no s’ha aturat a Mallorca, i aquest any Maulets Palma ha entrat al ple de l’ajuntament per adreçar-se directament als polítics, reivindicant amb una pancarta que Palma es declarí ciutat antitaurina.\nAixí i tot, aquesta lluita no es centra només a Ciutat, ja que també a altres municipis, com a Inca, Maulets i altres col·lectius populars han protagonitzat cada any una jornada antitaurina el dia en què hi havia la correguda de bous. A Felanitx també s’ha participat als actes que s’han dut a terme contra les corregudes de bous.\nFinalment, l’any passat el col·lectiu independentista Gent Activa va aconseguir que Costitx es declarés el primer municipi antitaurí de Mallorca. Seguint aquest exemple, i després que al Principat s’hagin prohibit les corregudes de bous, Maulets aposta a Mallorca per continuar lluitant per aconseguir que l’illa es declari antitaurina, i perquè es prohibeixi aquest macabre espectacle.\nDes de Maulets Mallorca asseguren que continuaran amb aquesta lluita, en primer lloc, perquè la tauromàquia suposa una lenta i dolorosa mort per a l’animal. A més, recorden, “ prèviament el bou es droga i es maltracta perquè surti a la plaça indefens, desorientat i estressat, amb dificultats respiratòries i visuals i amb una gran ansietat”, que fa que corri desesperat per la plaça. Una vegada allà, es troba indefens davant del torero i agonitza la seva mort sense poder enfrontar-s’hi. A més, aquesta tortura, malnomenada festa, és una macabra tradició, aliena a l’illa de Mallorca i que ha estat imposada culturalment per l’Estat espanyol.\nCategoria: Societat Visualitzacions: 2144\nOfensiva contra la població gitana i romanesa a l'Estat francès


Agències Barcelona 17/03/2011 22:29\nDes d'avui, i igual que la resta de països membres de la Unió Europea, Espanya analitza els nivells radioactius dels aliments, tant d'origen vegetal com animal, importats des del Japó, segons ha informat a EFE el president de l'Agència Espanyola de Seguretat Alimentària i Nutrició (AESAN), Roberto Sabrido.\nLa mateixa mesura preventiva afecta els pinsos, ha destacat Sabrido, que ha dit a més que, en qualsevol cas, el volum de productes alimentaris que Espanya importa procedents del Japó "és baix", a diferència d'altres socis comunitaris, com Alemanya, França o el Regne Unit.\nAixí, i des d'avui, en ports, aeroports i ports secs espanyols, tècnics de duanes especialitzats en seguretat alimentària prenen mostres dels productes alimentaris i pinsos que arriben procedents del Japó, per enviar-les a continuació a diferents laboratoris per mesurar els seus nivells de radioactivitat i advertir d'una possible contaminació. "Els reglaments comunitaris -ha afegit el president de AESAN- regulen clarament els nivells de radioactivitat permesos".\nRoberto Sabrido ha indicat que el peix procedent del Japó arriba a Espanya sobretot per mar, "en travessies que duren uns quaranta dies. No s'espera, doncs, que arribi peix" capturat després de la crisi nuclear provocada pel terratrèmol. Les mesures de control per al mercat únic de la Unió Europea es van decidir ahir a Brussel.les, en una reunió del Comitè Permanent de la Cadena Alimentària, al qual pertanyen tots els països membres de la UE.


Un informe europeu fa un seguiment de l’evolució i els beneficis de la Recerca i Innovació Responsable (RRI) | Centro de Estudios de Ciencia, Comunicación y Sociedad\nUn informe europeu fa un seguiment de l’evolució i els beneficis de la Recerca i Innovació Responsable (RRI)\nLa Comissió Europea (CE) ha publicat l’informe Monitoring the evolution and benefits of responsible Research and Innovation The evolution of responsible Research and Innovation: the indicators report. Aquest estudi és un dels principals resultats del projecte Monitoring the evolution and benefits of responsible Research and Innovation (MoRRI), que fa un seguiment de l’evolució i els beneficis de la Recerca i Innovació Responsable (RRI) a la Unió Europea (UE) en les seves cinc dimensions: igualtat de gènere, educació científica, compromís públic, ètica, i finalment, accés obert.\nAquest informe identifica els indicadors per a l’evolució de la RRI així com els seus beneficis socials, democràtics, econòmics i científics. També presenta treballs preliminars per establir rutes cap a l’aplicació d’indicadors d’impacte. Val a dir que les dades provenen de projectes anteriors, fonts de dades existents com Eurostat, recerca qualitativa, fonts bibliomètriques, institucions d’educació superior i participants en projectes de ciència i societat, entre d’altres.\nPer a més informació podeu consultar en detall l’informe Monitoring the evolution and benefits of responsible Research and Innovation The evolution of responsible Research and Innovation: the indicators report\nAl gener comença el projecte SUPER_MoRRI: Scientific Understanding and Provision of an Enhanced and Robust Monitoring system for RRI.\nSUPER_MoRRI és la continuació del projecte MoRRI (2014-2018), que va conceptualitzar i va implementar el primer sistema de monitoratge de RRI de tot Europa. El projecte SUPER_MoRRI es basa en MoRRI i continua la seva tasca, garantint la continuada recollida de dades i la seva protecció, així com una extensa avaluació i millora dels indicadors de MoRRI. La intenció de SUPER_MoRRI és anar més enllà dels esforços tècnics de MoRRI i desenvolupar una millor comprensió científica de les diferents i complexes relacions entre les polítiques i les pràctiques de RRI, així com de les seves implicacions socials, democràtiques, econòmiques i científiques. Aquests avenços teòrics, juntament amb la recollida de dades, configuren un sistema de monitoratge més madur i amb indicadors robustos, realistes, responsables i fàcils d’implementar. El consorci de MoRRI ha estat complementat per SUPER_MoRRI amb agents interdisciplinars i amb experiència en RRI.


PER SANT JORDI CONTINUEM SEMBRANT FIRMES ‹ SOM LO QUE SEMBREM\nRecollida de signatures a diversos pobles i ciutats (Barcelona o Lleida).\nÉxit de recollida a la Fira de la Terra (Barcelona 19 i 20 d’abril).\nEl proper dimecres 23 d’abril, diada de Sant Jordi, la plataforma Som Lo Que Sembrem serà al carrer per recollir signatures. Diverses parades compartiran espai amb roses i llibres per declarar el seu amor a una terra lliure de transgènics, justa amb la pagesia, sostenible mediambientalment i saludable.\nLa recollida serà a diversos pobles i ciutats entre les que destaquem Barcelona, Lleida o Tarragona dins els espais més concorreguts per la diada. La plataforma pretén aprofitar la diada de Sant Jordi per fer arribar el missatge advers als transgènics a la població.\nDesprés de l’èxit de la recollida de la Fira de la Terra, Som Lo Que Sembrem espera arribar a l’equador de la seua recollida aquesta diada de Sant Jordi. Actualment, la recollida ha aconseguit gairebé 20.000 signatures en poc més d’un mes i mig de recollida. Donarem dades més exactes els propers dies.


Creació: Told by an idiot. Direcció: Kathryn Hunter. Amb: Paul Hunter.\nArriba directament del Young Vic de Londres, on ja va ser un èxit la primavera del 2013. Edward Petherbridge, un dels actors shakespearians de més renom, i la companyia Told by an Idiot porten a escena una història personal amb Shakespeare de protagonista. El segon dia d’assajos d’'El rei Lear', l'aclamat actor clàssic Edward Petherbridge va patir un vessament cerebral que el va deixar gairebé sense poder-se moure. Mentre lluitava per recuperar-se, va fer un descobriment: encara tenia tot el paper de Lear a la seva ment, paraula per paraula. Entre estar a punt de representar un dels papers més venerats de Shakespeare i veure's ajagut en un llit d'hospital envoltat de metges, l’Edward no havia imaginat mai les tragèdies i comèdies que li estaven reservades. Aquesta peça és una exploració còmica i commovedora de la resiliència humana a través del prisma de les grans tragèdies de Shakespeare.


L'Informatiu - La Biblioteca Municipal organitza la tercera edició del Mercat de revistes\nLa Biblioteca Municipal organitza la tercera edició del Mercat de revistes\nLa Biblioteca Municipal Josep Jardí organitza del 15 al 17 de juliol una nova edició, la tercera, del Mercat de revistes. L'objectiu és que els usuaris amb carnet de la Biblioteca puguin emportar-se de franc algunes revistes que els siguin interessants.\nEs tracta de revistes de l'any passat que la Biblioteca ha d'eliminar per poder donar cabuda a les noves edicions. La direcció de l'equipament va considerar oportú que fossin els mateixos usuaris els que se les poguessin dur a casa ja que es compren amb diners públics.\nEn aquesta ocasió, el Mercat de revistes funcionarà amb una novetat. Cada usuari, que haurà de justificar amb el carnet de préstec, podrà endur-se fins a deu exemplars per dia. D'aquesta manera, la directora de la Biblioteca, Míriam Gásquez, explica que així s'intenta que la distribució sigui més equitativa entre els possibles interessats. Les publicacions que es poden trobar són d'àmbits diferents com decoració, cuina, motor, labors, viatges o fotografia, entre d'altres.\nD'altra banda, aquest juliol la Biblioteca ha preparat tres exposicions bibliogràfiques. Una és de lectures lleugeres d'estiu, l'altre són packs sorpresa que consisteixen en un lot de llibres seleccionats pel personal de la Biblioteca que l'usuari es pot endur i veure què es troba i la tercera és una sobre el ioga.\nFoto: La Bibliotexca ofereix un mercat de revistes aquests dies / L'Informatiu


Tornada a casa sense heroisme\nDivendres, 15/08/2014 | Actualitzada 16/08/2014 - 03:11\nCom va advertir el president francès Georges Clemenceau, «guanyar la pau» podia ser «més difícil» que la guerra, perquè va comportar reptes formidables als Estats implicats: reconstruir el país, pagar deutes i reinserir combatents.\nEl cost del conflicte va ser immens. Segons l'historiador Peter Hart, 9.722.000 soldats van morir en combat i 21 milions van ser ferits. A la vegada, 950.000 civils van morir per accions militars i 5.893.000 per fam i malalties. Encara que la riquesa destruïda era incalculable, l'estadístic britànic Arthur L. Bowley va estimar l'any 1919 que la massa de capital mundial hauria retrocedit al nivell del 1911.\nEls caiguts van ser objecte de culte a través de monuments, cementiris i rituals. Van sorgir així minuts de silenci en el seu record, celebrats per primera vegada a la Gran Bretanya l'11 de novembre de 1919, i homenatges al soldat desconegut, iniciats un any després a Londres i París (amb enterraments de cadàvers anònims a l'abadia de Westminster i sota l'Arc del Triomf).\nEls excombatents van protagonitzar un retorn problemàtic en alguns casos, al témer l'establishment que qüestionessin l'ordre social. Així, els italians capturats per l'enemic quan van tornar al seu país van ser internats en camps i van haver d'acreditar que no eren desertors o comunistes. Els soldats afroamericans van rebre la pitjor part al sud dels EUA, on molts blancs els consideraven una amenaça: el senador James Kimble Vardaman va incitar a linxar «els soldats negres, que vénen arruïnats per les dones franceses», i les multituds van arribar a apallissar-los.\nPerò integrar els excombatents va ser sobretot un problema econòmic. Segons el també historiador David Stevenson, a França el 1930 de cada 100 homes més grans de 20 anys, 45 eren veterans. Per pal·liar el problema, els governs els van retornar els seus antics llocs de treball en mans de dones i als EUA el 1920 el percentatge de mà d'obra femenina ja era inferior al del 1910. A la vegada, hi havia milers de ferits: a la Gran Bretanya gairebé mig milió estaven «greument discapacitats» i el 1939 encara cobraven pensions 222.000 oficials i 419.000 efectius de rang inferior.\nMIRES SOCIALS / Stevenson assenyala que aquesta situació va plantejar un dilema als governs: si eren generosos podien conèixer la bancarrota i si eren «massa garrepes» podien afrontar disturbis. Llavors els Estats van desenvolupar un ampli servei de prestacions socials. La Gran Bretanya, França i els EUA van resoldre el problema dels excombatents amb «relatiu èxit», però no així Itàlia i Alemanya.\nAixò va tenir greus conseqüències als dos països. A Itàlia el seu nucli més combatiu es va sumar al feixisme, estimulat per l'ascens del comunisme i la idea que el seu país no havia rebut els territoris merescuts per participar en la Gran Guerra. A Alemanya el govern va tenir escàs marge econòmic per atendre els veterans i molts es van unir a organitzacions militars irregulars, els Freikorps (cossos francs), que el 1919 van aixafar una gran revolta esquerrana i van esdevenir l'embrió del nazisme. Així, els excombatents van traslladar a l'esfera civil la cultura del front amb un missatge subjacent i inquietant: per a ells la guerra no havia acabat.\n20. Balleu, balleu, maleïts